Gandia presenta la seua estratègia de turisme intel·ligent en l'Assemblea de la Federació Espanyola de Municipis i Províncies (FEMP)
28 octubre 2021

## Gandia presenta la seua estratègia de turisme intel·ligent en l'Assemblea de la Federació Espanyola de Municipis i Províncies (FEMP)28 octubre 2021Última actualització: 29 octubre 2021

![](../gestion/img/68a2a6c2a477f5e370b521e1741e258facd526dd88094a22b84979720a8389f9.jpg)  
  

Gandia ha estat seleccionada per la Federació Espanyola de Municipis i Províncies (FEMP) com a exemple de bones pràctiques en destinacions turístiques intel·ligents a l’Estat espanyol en les jornades ‘40 anys de la FEMP, proximitat i poder local’ que tenen lloc hui i demà a la ciutat malaguenya de Torremolinos. En aquest sentit, el regidor de Turisme i Platges, **Vicent Mascarell,** participarà demà divendres a les 12 hores en la ponència sobre bones pràctiques en destins turístics intel·ligents.

“_És una gran oportunitat per a la nostra ciutat assistir a l’Assemblea General de la FEMP justament coincidint amb el 40 aniversari de la seua constitució, on es posaran damunt de la taula aquelles pràctiques que avancen en sostenibilitat, innovació i altres matèries”,_ ha indicat Mascarell, qui també ha destacat que _“en aquests moments s’estan plantejant tota una sèrie de reformes i canvis que en el nou marc de l’estratègia turística que a Gandia ja vam encetar fa uns anys i que van donant els seus fruits”._

Per a l’edil de Turisme, _“ser l’únic ajuntament de la Comunitat Valenciana que té l’oportunitat de mostrar a l’Estat espanyol el que estem fent en turisme, significa un estímul per a seguir en la mateixa línia, que és fer de Gandia una destinació turística madura, però compatible amb noves fórmules com la sostenibilitat, la innovació i la digitalització”._

[Twittear](https://twitter.com/share)